

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

ar Dobeles novada domes

2022. gada 25. augusta lēmumu Nr.383/14

(protokols Nr.14)

**2022. gada 25. augustā**

**NOTEIKUMI**

**Dobeles novada pašvaldības pirmsskolas pedagogu slodžu sadales kārtība**

Izdoti saskaņā ar likuma “Par pašvaldībām”

41.panta pirmās daļas 2.punktu,

Ministru kabineta 2016. gada 5. jūlija

 noteikumu Nr. 445 “Pedagogu darba samaksas

 noteikumi” 35. punktu

1. Noteikumi nosaka Dobeles novada pašvaldības dibināto pirmsskolas izglītības iestāžu un vispārējās izglītības iestāžu (turpmāk – izglītības iestāde) pirmsskolas grupu pedagogu (turpmāk - pirmsskolas skolotājs) slodžu sadales kārtību un pedagogu darba slodzes lielumu.

2. Izglītības iestādes vadītājs grupās ar darba laiku 12 stundas dienā, ņemot vērā izglītojamo skaitu grupās un izglītojamo vecumposmu, piešķirtā finansējuma ietvaros nosaka šādu pirmsskolas skolotāju darba slodžu sadali (izņemot speciālās grupas):

2.1. grupās, kuras apmeklē izglītojamie līdz 5 gadu vecumam un izglītojamo skaits grupā ir 12 un vairāk, pirmsskolas izglītības skolotāju kopējā darba slodze nedēļā- 1.834 likmes;

2.2. obligātās izglītības sagatavošanas grupā ar izglītojamo skaitu:

2.2.1. no 12 līdz 19, pirmsskolas izglītības skolotāju kopējā darba slodze nedēļā- 1.834 likmes;

2.2.2. 20 un vairāk, pirmsskolas izglītības skolotāju kopējā darba slodze nedēļā- 2.00 likmes.

2.3. Pirmsskolas izglītības skolotāju darba slodzi grupā ar bērnu skaitu mazāku par 12 pirmsskolas izglītības skolotāju kopējā darba slodze nedēļā nosaka- 1 likme.

3. Aprēķinot 2.punktā noteikto pirmsskolas izglītības skolotāju darba slodzi nedēļā, bērnu skaitu grupās nosaka uz kārtējā gada 1. septembri.

4. Izglītības iestādes vadītājs var noteikt citu pirmsskolas izglītības skolotāju slodžu sadali, nepārsniedzot šo noteikumu 2.1.un 2.2. punktā noteikto pirmsskolas izglītības skolotāju likmju skaitu uz vienu grupu.

5. Izglītības iestādes vadītājs apstiprina pirmsskolas izglītības skolotāju darba grafiku, nodrošinot, ka dienas pirmajā pusē aktīvo rotaļnodarbību laikā ar bērniem grupā strādā abi pedagogi kopā, nodrošinot apakšgrupu darbu un individuālo pieeju:

5.1. ne mazāk kā 6 stundas nedēļā, ja pirmsskolas skolotāju darba slodze nedēļā noteikta saskaņā ar šo noteikumu 2.1. un 2.2.1. apakšpunktu;

5.2. ne mazāk kā 12 stundas nedēļā, ja pirmsskolas skolotāju darba slodze nedēļā noteikta saskaņā ar šo noteikumu 2.2.2.apakšpunktu.

6. Grupās ar darba laiku īsāku par 12 stundām dienā (60 stundas nedēļā) pirmsskolas skolotāju darba slodzi nosaka proporcionāli grupas darba stundām.

7. Izglītības iestādes vadītājs, ņemot vērā grupu skaitu iestādē, pirmsskolas mūzikas skolotāja, pirmsskolas sporta skolotāja un skolotāja logopēda kopējo darba stundu skaitu nedēļā vienai grupai nosaka (tarificē) saskaņā ar šo noteikumu pielikumā noteikto.

8.Izglītības iestādes vadītājs, izvērtējot iestādes vajadzības, var mainīt darba stundu skaita proporcionālo sadalījumu starp šo noteikumu 7.punktā minētajiem pedagoģiskajiem darbiniekiem.

9. Ja pirmsskolas vecuma bērnu skaits izglītības iestādē ir līdz 50 bērniem, pirmsskolas sporta skolotāja stundas netarificē. Sporta nodarbības bērniem vada pirmsskolas skolotājs.

10. Speciālās pirmsskolas izglītības grupās pirmsskolas skolotāju darba slodzes aprēķinā ņem vērā grupu piepildījumu, atbilstoši ministru kabineta noteikumiem.

11. Noteikumi spējas spēkā ar 2022.gada 1.septembrī.

Domes priekšsēdētājs I. Gorskis

 Pielikums

noteikumiem “Dobeles novada pašvaldības

 pirmsskolas pedagogu slodžu sadales kārtība”

**Pedagogu (izņemot grupu skolotāju) darba stundu skaits nedēļā vienai grupai**

|  |  |
| --- | --- |
| Amata vienības nosaukums | Darba stundu skaits nedēļā vienai grupai |
| Stundu skaits darbam ar izglītojamiem | Gatavošanās nodarbību vadīšanai.Citu pienākumu veikšana  | Stundu skaits uz vienu grupu nedēļā |
| Sporta skolotājs | 3 | 0.333 | 3.333 |
| \*\*Mūzikas skolotājs | 6 | 0.667 | 6.667 |
| Skolotājs logopēds | 4(bērniem no 3 gadu vecuma)  |  | 4 |

\*\* Papildu iknedēļas nodarbībām bērniem notiek interešu izglītības nodarbības vai nodarbības individuālo attīstības vajadzību nodrošināšanai (ne mazāk kā divas stundas nedēļā).